|  |
| --- |
| +\*xfs\*pvs\*Akl\*cvA\*xBj\*tCi\*ssq\*rba\*ckc\*wub\*pBk\*- +\*yqw\*sEu\*yDd\*rfy\*ugB\*xCk\*yoa\*inw\*yuc\*pwa\*zew\*- +\*eDs\*lyd\*lyd\*lyd\*lyd\*jiw\*mfw\*bmc\*mdy\*bqD\*zfE\*- +\*ftw\*onA\*ksd\*ksl\*koa\*loc\*tgy\*jbm\*ECc\*qdA\*onA\*- +\*ftA\*pws\*qbm\*cyk\*hza\*ykn\*viE\*weE\*snE\*xib\*uws\*- +\*xjq\*Bug\*DtB\*ros\*pjk\*Boi\*jCE\*tyf\*rkn\*biy\*uzq\*- |

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiran GRAD POŽEGA

Upravni odjel za

imovinsko – pravne poslove

Povjerenstvo za provedbu javnog natječaja za prijam u službu

Višeg stručnog suradnika (2) za provedbu ITU mehanizma

KLASA:112-01/25-02/11

URBROJ: 2177-1-06/01-25-3

Požega, 20. svibnja 2025.

Na temelju članka 20. stavka 4. i članka 22., Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08., 61/11., 4/18. i 112/19.) i Rješenja o osnivanju i imenovanju Povjerenstva za provedbu javnog natječaja za prijam u službu (Službene novine Grada Požege, broj: 7/25.), objavljuje se sljedeća

**LISTA KANDIDATA I POZIV**

na prethodnu provjeru znanja i sposobnosti (pisano testiranje) kandidata prijavljenih

na javni natječaj za prijam u službu

I. Javni natječaj za prijam u službu Višeg stručnog suradnika (2) za provedbu ITU mehanizma u Upravni odjel za imovinsko – pravne poslove Grada Požege, (u nastavku teksta: natječaj), objavljen je u Narodnim novinama, broj: 78/25. od 9. svibnja 2025, na Hrvatskom zavodu za zapošljavanje, Područni ured Požega, te na oglasnoj ploči i na službenoj internetskoj stranici Grada Požege.

II. Povjerenstvo za provedbu javnog natječaja za prijam u službu Višeg stručnog suradnika (2) za provedbu ITU mehanizma u Upravni odjel za imovinsko – pravne poslove Grada Požege (u nastavku teksta: Povjerenstvo), utvrdilo je sljedeću:

|  |  |
| --- | --- |
| **LISTU KANDIDATA**  koji ispunjavaju formalne uvjete propisane natječajem | |
| REDNI BROJ | **LOZINKA KANDIDATA** |
| 1. | **AB14692** |
| 2. | **KB92080** |
| 3. | **AK86452** |
| 4. | **PO74602** |
| 5. | **DV34882** |
| 6. | **VZ69507** |

Povjerenstvo poziva kandidata s gornje liste na prethodnu provjeru znanja putem pisanog testiranja koje će se održati u **utorak, 27. svibnja 2025., s početkom u 8,00 sati u Gradskoj vijećnici, Trg Sv. Trojstva 1, 34000 Požega.**

III. PRAVILA TESTIRANJA

Ako kandidat ne pristupi testiranju smatra se da je povukao prijavu na natječaj.

Kandidati su na testiranje dužni ponijeti kemijsku olovku, te predočiti osobnu iskaznicu ili putovnicu, radi utvrđivanja identiteta. Kandidati koji ne mogu dokazati identitet ne mogu pristupiti testiranju.

Nakon utvrđivanja identiteta kandidata, započinje se sa pisanjem testa.

Kandidatima će biti podijeljena pitanja za testiranje iz Zakona o lokalnoj i područnoj (regionalnoj) samoupravi (Narodne novine, broj:33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), Statuta Grada Požege (Službene novine Grada Požege, broj: 2/21. i 11/22.) Zakona o regionalnom razvoju (Narodne novine, broj: 147/14., 123/17. i 118/18.), Programa Republike Hrvatske 2021. – 2027. (link: <https://strukturnifondovi.hr/eu-fondovi-2021-2027/>, Zakon o institucionalnom okviru za korištenje fondova Europske unije u Republici Hrvatskoj (Narodne novine, broj: 116/21. i 31/25.), Uredba o tijelima u sustavu upravljanja i kontrole za provedbu programa iz područja teritorijalnih ulaganja i pravedne tranzicije za financijsko razdoblje 2021. – 2027. (Narodne novine, broj: 96/22., link: [https://narodne-novine.nn.hr/clanci/sluzbeni/2022 08 96 1427.html](https://narodne-novine.nn.hr/clanci/sluzbeni/2022%2008%2096%201427.html)), Smjerniceza uspostavu urbanih područja i izradu strategija razvoja urbanih područja za financijsko razdoblje 2021. – 2027. (verzija 2.1, link: <https://razvoj.gov.hr/UserDocsImages//O%20ministarstvu/Regionalni%20razvoj//Smjernice%20v2.1> 10 2023.pdf) i Pravila ITP 2021. – 2027. – verzija 1.0.-1.1. (link: <https://eufondovi.gov.hr/eu-fondovi/integrirani-teritorijalni-program-2021-2027/pravila-itp-2021-2027/>). Svaki točan odgovor nosi 1 bod po pitanju, odnosno sveukupno 10 bodova.

Na testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.

Testiranje traje maksimalno 45 minuta.

Intervju se provodi s kandidatima koji su ostvarili najmanje 50% bodova iz provjere znanja na provedenom testiranju. Rezultati intervjua boduju se od 1 do 10 bodova.

Povjerenstvo kroz intervju s kandidatima, u pravilu, provjerava znanje vezano uz radno mjesto na koje su se prijavili te utvrđuje snalažljivost, komunikativnost, kreativnost, profesionalne ciljeve i motivaciju za rad u Gradu Požegi.

Intervju će se održati također u utorak, 27. svibnja 2025., a o točnom terminu intervjua kandidati će biti obaviješteni prilikom dolaska na pisanu provjeru.

Nakon provedenog postupka, Povjerenstvo sastavlja izvješće o provedenom postupku i utvrđuje rang-listu kandidata prema ukupnom broju ostvarenih bodova na pisanom testiranju i intervjuu.

Povjerenstvo dostavlja pročelnici Upravnog odjela za imovinsko – pravne poslove Grada Požege izvješće o provedenom postupku koje potpisuju svi članovi Povjerenstva.

Pročelnica Upravnog odjela za imovinsko – pravne poslove Grada Požege donosi rješenje o prijmu u službu koje dostavlja svim kandidatima prijavljenim na natječaj.

Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu u službu.

Protiv rješenja o prijmu u službu dopuštena je žalba koja se podnosi Gradonačelniku Grada Požege, u roku petnaest dana od dana dostave rješenja o prijmu u službu.

IV. Ova lista kandidata i poziv objavljuje se na službenoj internetskoj stranici Grada Požege ([www.pozega.hr](http://www.pozega.hr)) i na oglasnoj ploči Grada Požege.

PREDSJEDNIK POVJERENSTVA:

Joakim Filić, mag.oec., v.r.

ČLANOVI POVJERENSTVA Klara Miličević, dipl.iur., v.r.

Oleg Radovanlija, mag.ing.aedif.,v.r.